وزارت آیوش
آیوش کے لئے تاریخی دن: پانچ پورٹل اور چار پبلی کیشن جاری، آیوش کے وزیر کرن رجیجونے کی رونمائی
’’آیوروید کی مقبولیت اور علم میں نئے پہلو جڑیں گے‘‘
نئی دہلی،5 جولائی 2021/ ہندستانی روایتی طبی نظام کے تحت ، ریسرچ، طبی تعلیم سے متعلق پانچ پورٹل جاری کرکے وزارت آ
آیوش نے پیر کے روز ایک تاریخی مقام حاصل کیا۔ ایک آن لائن پروگرا م میں آیوش کے وزیر  جناب کرن رجیجو نے پانچ پورٹلوں کا آغاز کیا اور سی سی آر اے ایس کے چار پبلی کیشن کا اجرا کیا۔
ا ن میں سی ٹی آر آئی میں آیوروید ڈیٹا سیٹ، امر یعنی آیوش مائنسکرپٹ ایڈوانسڈ رپازیٹری ، ساہی یعنی شوکیس آف آیوروید ہسٹاریکل امپرنٹس، آر آئی ایم ایس یعنی ریسرچ منجمنٹ انفارمیشن سسٹم اور ای میگا پورٹل کے جاری ہونے سے اب آیوروید کی قدیم پانڈولیپا ، گرنتھوں اور ان کا ڈیجیٹل ذرائع میں رکھ رکھاؤ، آیوروید میں ریسرچ وغیرہ کو اہم فروغ مل سکے گا۔ آیوش کے وزیر جناب کرن رجیجو نے پانچ پورٹل تیار کئے جانے کو تاریخی بتایاا ور ہندستانی ڈیجیٹل صحت مشن کا ذکرکرتے ہوئے کہا کہ ملک کے لوگوں کی صحت کی حفاظت کے اس اہم منصوبے میں آیوش بھی بے حد اہم ذمہ داری نبھائے گا۔ وزیر موصوف نے کہا کہ محکمہ آثار قدیمہ اور سی سی آر ایس کے تال میل سے آیوش کے تحت کئے جارہے کام ہندستانی روایتی علم میں نئے پہلو جوڑرہے ہیں۔ ہر ایک ہندستانی کو ملک کے روایتی علم، وراثت پر فخر کرنا چاہئے۔ تمام پورٹلوں کے تیار کرنے کو وزیر آیوش نے تاریخی، انقلابی اور اہم کامیابی بتایا اور کہا کہ اس سے پوری دنیا کے ساتھ ہندستانی روایتی علم کو مشترک کرنا اور زیادہ آسان ہوگا۔
سی ٹی آر آئی پورٹل میں آیوروید کے ڈیٹا سیٹ کے جاری ہونے سے اب آیوروید کے تحت کئے جارہے کلینیکل ٹسٹوں کو آیوروید کی لغت میں ہی شامل کیاجاسکے گا۔ اس سے دنیا بھر میں اب آیوروید کے تحت کئے جارہے کلینکل ٹسٹوں کو مزید زیادہ آسانی سے دیکھا جاسکے گا۔ آر ایم آئی ایس پورٹل کو آیوروید میں ریسرچ اور تحقیق سےمتعلق مسائل کے لئے واحد کھڑکی نظام کے تحت حل کی شکل میں فروغ دیا گیا ہے۔ ای میدھا پورٹل کو این آئی سی کے ای گرنتھالیہ پلیٹ فارم سے جوڑا گیا ہے۔ ا س سے اس پورٹل کے ذریعہ ہندستانی روایتی طبی علم کی 12 ہزار سے زائد کتابوں تک ریسرچرز سمیت دیگر کی کتابوں کی ریسرچ کی پہنچ ہوسکے گی۔ اے ایم اے آر پورٹل میں بھارت اور دنیا کی دیگر لائبریریوں ، لوگوں کے ذاتی شامل آیوروید ، یوگ، یونانی، سدھ اور سوا-رگپا سے متعلق نایاب دستاویزات کی معلومات دی گئی ہے۔ صحیح پورٹل میں ڈیجٹل ذریعہ سے آیوروید سے متعلق دستاویزات ، پتھروں پر کنندہ تحریروں، آثار قدیمہ کے لئے اہمیت کی حامل چیزوں وغیرہ کو دکھایا گیا ہے۔
آن لائن تقریب میں نیشنل ریسرچ پروفیسر بھوشن پٹوردھن نے کہاکہ سبھی پورٹلز کی تیاری مرکزی حکومت کی تمام وزارتوں کے تال میل کی انوکھی مثال ہے۔ انہوں نے کہا کہ ہندستان کی روایت بے حد مضبوط ہیں اور لگاتار ہورہی اختراعات سے اس کے نئے پہلو سامنے آرہے ہیں۔ آیوش کے سکریٹری پدم شری ویدیہ راجیہ کوٹیچہ نے آیوش کی وزارت کی جانب سے ہندستانی روایتی علم سے متعلق علاج کے نظام ، دستاویزوں کو ڈیجیٹائز کرنے کی کی کوششوں کی جانکاری دی۔ انہوں نے کہاکہ آیوروید طبی کتابوں میں ہی ایک لاکھ سےزیادہ قدیم گرنتھوں کے ہونے کا اندازہ ہے۔
تقریب میں وزیر آیوش  جناب کرن رجیجو نے سی سی آر اے ایس کے چار اشاعتوں کا بھی اجرا کیا۔ ایشیا میں سوا رگپا کی حوصلہ افزائی کرنے پر منعقدہ سیمنار کی پروسسینگ آیوروید میں بیان کردہ اہم اناجوں کی معلومات ، ڈرگ اور کاسمیٹک ایکٹ 1940 کے شیڈول-1 میں شامل کی گئی کتاب آیوروید کلیکشن  اور کھانا طرز زندگی کی معلومات دینے والی کتاب پتھیا پاتھیہ شامل ہیں۔
پانچ پورٹلز کی خصوصیات
سی ٹی آر آئی پورٹل میں اس آیورویدک ڈیٹا سیٹ کے شامل ہوجانے سے آیوروید پر مبنی میڈیکل ٹسٹوں کو دنیا بھر میں ساکھ بھری پہنچان ملے گی۔ سی ٹی آر آئی ڈبلیو ایچ کو یعنی عالمی صحت تنظیم کے انٹرنیشنل کلینیکل ٹرائلس کا رجسٹری پلیٹ فارم کے تحت تیار کیا گیا کلینیکل ٹرائلس کا پہلا رجسٹر ہے۔
آئی سی ایم آر کی مدد سے سی سی آر ایس کے ذریعہ تیار کردہ آر آئی ایم ایس یعنی ریسرچ منجمنٹ انفارمیشن سسٹم پورٹل آیوروید پر مبنی پڑھائی کرنے والوں اور ریسرچ کرنے والوں کے لئے بہت ہی مدد گار ثابت ہوگا۔ موضوع کے ماہرین کی مدد سے طالب علم/ریسرچرز کو اپنے مطالعہ اور ریسرچ میں اہم مدد مفت ہی مل سکے گی۔
ای میدھا پورٹل میں قومی انفارمیٹکس سینٹر کی مدد سے ای گرنتھالیہ پلیٹ فارم میں جمع ہوئی 12 ہزا ر سے بھی زیادہ ہندستانی طبی وراثت سے متعلق کتابوں کا کیٹلاگ آن لائن دستیاب ہوسکے گا۔
امر یعنی آیوش منائسکرپٹ ایڈوانس ریپازٹری پورٹل ایک ڈیجیٹل ڈیش بورڈ ہے جس میں آیوروید ، یوگ، یونانی ، سدھ اور سیوا-رگپا سے جڑی پانڈو لیپیوں کی ملک اور دنیا میں موجود خزانے کے بارے میں جانکاری موجود رہے گی۔
ساہی یعنی شو کیس آف آیوروید امپرنٹس پورٹل میں قدیم ونسپتی یعنی سبزہ زار  جانکاریوں ، چٹانوں پرکنندہ تحریروں اور اعلی سطحی آثار قدیمہ مطالعوں کی مدد سے آیوروید کی قدیم تاریخ کے ثبوت دنیا کے سامنے آتے رہیں گے۔
ش ح۔ ش ت۔ج
Uno-6232
(Visitor Counter : 232